Oxford English Dictionary Pas Definisies Vir 'Man' En 'Vrou' Aan - Joy! Digital
Oxford English Dictionary Pas Definisies Vir 'Man' En 'Vrou' Aan
Die Oxford English Dictionary het die definisie van tientalle woorde in sy nuutste woordeboek gewysig, waaronder die woorde "vrou" en "man".
Volgens The Daily Mail word is die definisie vir "vrou" nou: "a person's wife, girlfriend, or lover". Die woord "Man" is met "persoon" vervang.
Die woord "vrou" is voorheen gedefinieer as 'n "man" se vrou, vriendin of minnaar – maar dit is nou na "persoon" verander.
Volgens die koerant het die Oxford Dictionary veranderings aan verskeie definisies aangebring ná 'n hersiening van genderdiversiteit gedoen is.
Dié ondersoek is gedoen nadat Maria Beatrice Giovanardi verlede jaar 'n petisie, wat deur 30 000 mense onderteken is, na die woordeboek se uitgewer gestuur het. In die petisie word kapsie gemaak teen woorde in die woordeboek wat "seksisties" is.
'n Woordvoerder van Oxford University Press, die uitgewer van die woordeboek, het aan The Telegraph gesê: "Ons het 'n uitgebreide oorsig van die inskrywings vir "vrou" en vir baie verwante terme in die woordeboek en tesourus gedoen. Ons het ook die voorbeelde van die woord se gebruik hersien."
Giovanardi se petisie het ook versoek dat sinonieme vir "'vrou" aangepas moet word en sy het 'n beroep gedoen dat die terme "transgender vrou" en "lesbiese vrou" bygevoeg moet word.